Tag 3: Wider si mir am haubi nüni im Physiocenter gstandä und bereit zu grosse Tatä.  Nachdäm mir bis am nüni hei Teeli trunke mit de Arbeitskollegä hei mir versuäch üs a iirgend ä Physio azhänkä für z luägä wi si so schaffä. Irgendwiä hets dr ganz Morge bi de Physios nid würklech wöuä klappe mit schaffä, so dass usem Zuäluägä o nüt isch worde. Si si nämli sehr guät im so duä aus würd mä no öpis machä. Immerhin hei mir de am Nami us heiterem Himmel üse erscht Patiänt becho. Dä het leider keis Wort änglisch verstandä. Irgendwiä het o niämer z Gfüu gha üs müässä z erklärä wiä mir das mit de  Unterlage müässä manage ect. Ja, me muäss würkläch aues aues aaaues säuber usäfindä u erfragä, wüu si eifach nid gsee, dass es für üs zimli wichtig wär üs über aues mau chli ufzklärä. Mir wärde auso o no grad zu Dedektive usbildet. Wenn me aber fragt, gäbä si sehr guät Uskunft.  Am drüü isch de wider Fürabä gmacht worde und si hei uuunbedingt mit üs irgend sone Amifilm wöuä luägä. Mir hei de usägfundä, dass si immer no so bis am füfi irgendwo i denä Büros verteilt si, wüu si nid wüssä was machä. Isch ja  ou schwirig, wenn Patientä nur bis am drüü itreit wärde.